Αγαπητοί φοιτητές και φοιτήτριες του Πανεπιστημίου Πατρών, Αγαπητοί Συνάδελφοι,

Θα ήθελα να φέρω στην προσοχή σας την οργάνωση μιας σειράς σεμιναρίων ιστορικού περιεχομένου, με τον τίτλο **«Σελίδες Ιστορίας»,**  τα οποία απευθύνονται  προς όλα τα μέλη της Πανεπιστημιακής Κοινότητας, κυρίως όμως, προς τις φοιτήτριες και τους φοιτητές του Πανεπιστημίου μας.

Ο στόχος αυτής της σειράς είναι να καλλιεργήσει την ιστορική γνώση μέσω ωριαίων σεμιναρίων,  που θα προσφέρουν λίγο χρόνο ευχάριστης χαλάρωσης, απαλλαγμένο από τη ρουτίνα   των καθημερινών μαθημάτων και  εμπλουτισμένο με τη γνώση που το σχολείο αδυνατεί να μας προσφέρει.

Τα σεμινάρια αυτά γίνονται στην **αίθουσα Σεμιναρίων του Τμήματος Χημικών Μηχανικών (Κτήριο Χημικών Μηχανικών, 1ος όροφος) περίπου ανά δεκαπενθήμερο, Τρίτη απόγευμα και ώρα 18.00**.

Κάθε σεμινάριο αρχίζει με μία εισήγηση από μένα με τη χρήση εποπτικού υλικού και ακολουθείται από συζήτηση. Κάθε σεμινάριο είναι αυτοτελές, έτσι ώστε η παρακολούθηση ενός σεμιναρίου δεν απαιτεί την παρακολούθηση των προηγούμενων.

Με στόχο την καλύτερη κατανόηση του περιεχομένου των σεμιναρίων παραθέτω μερικούς  ενδεικτικούς τίτλους:

* *Η Μέση Ανατολή ως λίκνο του Πολιτισμού*
* *Η φωνητική αλφάβητος ως η μεγαλύτερη ανακάλυψη των Αρχαίων Ελλήνων.*
* *Οι μάχες των Θερμοπυλών και οι συγκρούσεις «Βορείων-Νοτίων»*
* *Η επιστήμη και Τεχνολογία στην Αρχαία Ελλάδα*
* *Η γέννηση του Χριστιανισμού ως το μέγα γεγονός της Ρωμαϊκής περιόδου.*
* *Η δημιουργία των αιρέσεων και η καθιέρωση της Ορθοδοξίας*
* *Η εικονομαχία ως  πρώιμο στοιχείο της Βυζαντινής πολιτιστικής αναγέννησης*
* *Το Βυζάντιο ως φορέας πολιτισμού και ως πηγή της Ευρωπαϊκής Αναγέννησης*
* *κλπ., κλπ.*

Τα τρία πρώτα σεμινάρια έχουν ήδη πραγματοποιηθεί. **Το σεμινάριο της Τρίτης 3 Δεκεμβρίου θα αναφερθεί στην Επιστήμη και Τεχνολογία των αρχαίων Ελλήνων.**

Επειδή δεν θέλω να απασχολώ την πανεπιστημιακή κοινότητα με επανειλημμένα ηλεκτρονικά μηνύματα, έχω δημιουργήσει μία λίστα αποδεκτών προς τους οποίους αποστέλλεται επιστολή με την ανακοίνωση της ημερομηνίας και του αντικειμένου της προσεχούς διάλεξης. Όποιος επιθυμεί να συμπεριληφθεί στη λίστα αρκεί να μου στείλει τη διεύθυνση του ηλεκτρονικού του ταχυδρομείου.

Θα είναι χαρά μας να σας δούμε στα επόμενα σεμινάρια. Η είσοδος φυσικά είναι ελεύθερη.

Καθηγητής Παναγιώτης Λιανός

Ομότιμος Καθηγητής

Πανεπιστήμιο Πατρών

Τμήμα Χημικών Μηχανικών

26500 Πάτρα

Τηλ.: 2610 996882

Κιν.: 6974 308797

e-mail: lianos@upatras.gr

<https://www.chemeng.upatras.gr/el/personnel/emeritus/107>

<https://scholar.google.com/citations?hl=en&user=_WQtUJIAAAAJ&view>